**Aviemore** (skotsk-gælisk: *An Aghaidh Mhòr*) er en by og et vintersportssted i Skottland. Den ligger i regionen Highland. I henhold til beregninger av folketallet i 2020 har byen 3230 innbyggere.

Aviemore ligger i Cairngorms nasjonalpark i det skotske høylandet. Det er et populært sted for ski og andre vinteridretter. Blant annet ble Europamesterskapet i curling arrangert her i 1978. Verdensmesterskapet i orientering ble arrangert her i 1976. Byen er også mye brukt som utgangspunkt for fotturer i nasjonalparken, blant annet fjellturer opp fjellet Cairngorms.

Etymologi
---------

Aviemore representerer den gæliske formen *An Aghaidh Mhòr*. Aghaidh kan være piktisk opprinnelse og involvere et element som tilsvarer walisisk *ag* som betyr «kløft».

Historie
--------

Før 1790 var Aviemore i en eksklave i fylket Moray, og fra 1890 til 1975 var det i fylket Inverness-shire, inntil den senere var innenfor det sivile sognet Duthil og Rothiemurchus. Landsbyen begynte å vokse som et resultat av at den ble et jernbanekryss i 1898, hvoretter Highland Railway ble en stor arbeidsgiver som bygde boliger til sine ansatte og Aviemore Hotel. Aviemore ble et av de første skistedene som ble etablert i Skottland med åpningen av stolheisen i 1961. Etter at skisenteret åpnet vokste befolkningen i landsbyen. Anlegget har siden vokst til Storbritannias mest besøkte skianlegg i vintermånedene.

Aviemore Hotel ble ødelagt av brann i 1950, og stedet og golfbanen ble brukt på 1960-tallet til byggingen av Aviemore Centre. Det ble åpnet av lady Fraser fra Allander (hustru av Hugh Fraser, 2. baronet, tilknyttet butikkjeden House of Fraser) i 1966. «The Centre», som det ble kjærlig kjent, utviklet seg raskt til et stort skotsk turistmål, og i sin storhetstid var britiske kongelige ofte besøkende, blant annet prins Charles og prinsesse Anne som deltok på Royal Hunt Balls som ble arrangert i Aviemore Centres Osprey Rooms. Det svært populære BBC TV-showet *It's a Christmas Knockout* ble holdt i komplekset to ganger på 1970-tallet.

Rothiemurchus Golf Club, Aviemore (nå nedlagt) ble grunnlagt i 1906. Klubben og banen stengte på samme tidspunkt som den andre verdenskrig.

Galleri
-------

* PanoramaPanorama
* Aviemore om vinterenAviemore om vinteren
* Aviemores jernbanestasjonAviemores jernbanestasjon
* Posthuset i snø om vinterenPosthuset i snø om vinteren
* Vertshuset Old Bridge InnVertshuset Old Bridge Inn
* Levninger av en forhistorisk steinsirkelLevninger av en forhistorisk steinsirkel

Referanser
----------

1. ↑  MacBain, Alexander (1922): *Place names Highlands & Islands of Scotland*. s. 156.
2. ↑  Edinburgh Geological Society (1899): *Transactions*. s. 416.
3. ↑  Huxley, Michael (1979): *The Geographical magazine*. IPC Magazines.
4. ↑  McKinlay, John (31. mars 1975): "Aviemore lures the globe-trotters". *The Glasgow Herald*. p. 7.
5. ↑  Andrews, Robert; Teller, Matthew (August 2004): *The Rough Guide to Britain. Rough Guides*. ISBN 978-1-84353-301-6. s. 1213.
6. ↑  «Welcome one and all to ’Auld Aviemore’», *Auldaviemore.co.uk*
7. ↑  «Golfs Missing Links», *Golfsmissinglinks.co.uk.*

Eksterne lenker
---------------

(en) Aviemore – kategori av bilder, video eller lyd på Commons


* Aviemore hos Wikivoyage
* Offisielt nettsted for overnatting og aktiviteter i Aviemore og Cairngorms nasjonalpark

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames **·** BBC Things
 |